

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. 40524/08.07.2024

 ***PROIECT***

 **HOTĂRÂREA NR. ............................**

**privind aprobarea vânzării unei locuințe situată în municipiul Satu Mare, Piața Libertății nr.16, ap.15**

 Consiliul local al Municipiului Satu Mare,

 Analizând proiectul de hotărâre înregistrat sub nr. \_\_\_\_\_\_\_\_\_/\_\_\_\_\_\_\_, referatul de aprobare al inițiatorului, înregistrat sub nr. 40525/08.07.2024, raportul de specialitate comun al Serviciului Patrimoniu Concesionări Închirieri și al Directorului executiv al Direcției economice, înregistrat sub nr. 40526/08.07.2024, raportul de specialitate al Serviciului Juridic, înregistrat sub nr. 40527/08.07.2024, avizele comisiilor de specialitate ale Consiliului Local Satu Mare,

Solicitarea de cumpărare a locuinței, depusă de către numita Botiș Lenuța în calitate de chiriașă, raportul de evaluare întocmit de către evaluator autorizat S.C. Koncret S.R.L.,

 Luând în considerare prevederile:

- art. 553 alin. (1) și alin. (4), art. 888, art. 1650, art.1674 coroborate cu cele ale art. 1723, art. 1724 și art. 1828 alin. (2) Cod civil;

- art. 5 teza a II-a din Decretul Lege nr. 61/1990 privind vânzarea de locuințe construite din fondurile statului către populație coroborate cu cele ale Legii nr. 85/1992 privind vânzarea de locuințe și spații cu altă destinație construite din fondurile statului și din fondurile unităților economice sau bugetare de stat, republicată, cu modificările și completările ulterioare;

- art. 292 alin. (2) lit. f) din Legea nr. 227/2015 privind Codul fiscal cu modificările și completările ulterioare;

-art. 354, art.355 și art. 364 alin.(1) și (3) din OUG nr. 57/2019 privind Codul administrativ, cu modificările și completările ulterioare;

- art. 29 din Legea nr. 273/2006 privind finanțele publice locale, modificată și completată;

-art. 24 din Legea cadastrului și publicității imobiliare nr. 7/1996, republicată, cu modificările și completările ulterioare;

- art.1, anexa 1 din Hotărârea Consiliului Local al Municipiului Satu Mare nr. 155/28.04.2022;

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 87 alin. (5), art. 108 lit. e), art. 129 alin. (2) lit. c) și alin. (6) lit. b), ale art. 139 alin. (2), ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se însușește raportul de evaluare nr. 36297/17.06.2024, întocmit de către evaluator autorizat S.C. Koncret S.R.L., care constituie anexa la prezenta hotărâre.

**Art. 2.** (1) Se aprobă vânzarea locuinței situată în municipiul satu Mare, Piața Libertății nr. 16, ap.15, în suprafață de 52,15 mp, proprietatea privată a municipiului Satu Mare, către d-na Botiș Lenuța, titulara contractului de închiriere.

 (2) Odată cu locuința se vinde și cota de 22/1625 teren aferent, respectiv suprafața de 22 mp, având categoria de folosință curți construcții, identificat prin CF nr. 174949 Satu Mare (CF vechi nr. 50521 Satu Mare) nr. cad. 174949-C2-U19 Satu Mare (nr. top. vechi 757/15, 758/15).

**Art. 3.** (1) Prețul de vânzare a locuinței identificate la art.2 este echivalentul în lei a sumei de 12.000 €, respectiv 59.720 lei (curs Euro 4,9767 lei), conform raportului de evaluare întocmit de către evaluator autorizat SC Koncret SRL, iar prețul terenului este de 2.728 lei, conform Anexei 1 din HCL nr.155/2022.

(2) Prețul menționat la alineatul precedent se menține pe o perioadă de trei luni de la data verificării legalității prezentei hotărâri.

 **Art. 4.** (1) La data perfectării contractului de vânzare-cumpărare, cumpărătoarea va prezenta următoarele documente:

a) certificat fiscal eliberat de autoritatea locală din care să rezulte că nu are datorii față de bugetul local;

b) declarație notarială dată pe propria răspundere, din care să rezulte că titularul și membrii majori, dacă e cazul, nu dețin și nu au înstrăinat o locuință proprietate personală sau din fondul locativ de stat, după data de 1 ianuarie 1990.

 (2) Toate cheltuielile ocazionate cu vânzarea locuinței și a terenului vor fi suportate de cumpărătoare, inclusiv contravaloarea raportului de evaluare, în sumă de 1.600 lei.

**Art. 5.** Cu ducerea la îndeplinire a prezentei se încredințează Viceprimarul Municipiului Satu Mare desemnat prin Dispoziția Primarului de a semna acte în formă autentică, inițiatorul proiectului de hotărâre şi Serviciul Patrimoniu Concesionări Închirieri.

**Art. 6.** Prezenta hotărâre se comunică prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului Judeţul Satu Mare, Serviciului Patrimoniu, Concesionări, Închirieri și d-nei Botiș Lenuța.

## **Iniţiator proiect**

 **Viceprimar**

 **Tămășan- Ilieș Cristina**

**Avizat**

**Secretar general**

 **Mihaela Maria Racolța**

cj Corina Mihaela Șereș/2ex